изпълнение (ЕС) 2021/404 — като са взети предвид ветеринарно-здравните изисквания — въвеждането в Съюза на пратки с живи домашни птици и с яйца за люпене от вида Gallus gallus, с живи пуйки и с яйца за люпене от пуйки се разрешава само ако те идват от третите държави, включени в списъка в приложение XVI.
 Изискванията за включване в списъка, определени в първата алинея от настоящия член, не се прилагат за единични пратки с по-малко от 20 екземпляра живи домашни птици, различни от щраусови птици, яйца за люпене и еднодневни пилета от тях, когато са предназначени за първично производство на живи домашни птици за лична битова употреба или когато това води до пряко снабдяване от производителя на малки количества от първични продукти, както е посочено в член 1, параграф 3 от Регламент (ЕО) No 2160/2003.
 Член 27
 Отмяна
 Регламент за изпълнение (ЕС) 2019/626 се отменя.
 Позоваванията на отменения регламент за изпълнение се считат за позовавания на настоящия регламент и се четат съгласно таблицата на съответствието в приложение XVII.
 Член 28
 Влизане в сила и прилагане
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Той се прилага от 21 април 2021 г.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 24 март 2021 година.
 За Комисията
 Председател
 Ursula VON DER LEYEN
 (1) ОВ L 95, 7.4.2017 г., стр. 1.
 (2) Делегиран регламент (ЕС) 2019/625 на Комисията от 4 март 2019 г. за допълнение на Регламент (ЕС) 2017/625 на Европейския парламент и на Съвета по отношение на изискванията за въвеждане в Съюза на пратки от определени животни и стоки, предназначени за консумация от човека (ОВ L 131, 17.5.2019 г., стр. 18).
 (3) Регламент за изпълнение (ЕС) 2019/626 на Комисията от 5 март 2019 г. относно списъците на третите държави или региони от тях, от които е разрешено въвеждането в Европейския съюз на определени животни и стоки, предназначени за консумация от човека, и за изменение на Регламент за изпълнение (ЕС) 2016/759 по отношение на тези списъци (ОВ L 131, 17.5.2019 г., стр. 31).
 (4) Регламент (ЕО) No 853/2004 на Европейския парламент и на Съвета от 29 април 2004 г. относно определяне на специфични хигиенни правила за храните от животински произход (ОВ L 139, 30.4.2004 г., стр. 55).
 (5) Регламент (ЕС) 2016/429 на Европейския парламент и на Съвета от 9 март 2016 г. за заразните болести по животните и за изменение и отмяна на определени актове в областта на здравеопазването на животните (Законодателство за здравеопазването на животните) (ОВ L 84, 31.3.2016 г., стр. 1).
 (6) Регламент за изпълнение (ЕС) 2021/404 на Комисията от 24 март 2021 г. за установяване на списъци на трети държави, територии или части от тях, от които е разрешено въвеждането в Съюза на животни, зародишни продукти и продукти от животински произход, в съответствие с Регламент (ЕС) 2016/429 на Европейския парламент и на Съвета (вж. стр. 1 от настоящия брой на Официален вестник).
 (7) Делегиран регламент (ЕС) 2020/692 на Комисията